Riigiaktsiaselts

Riigiaktsiaselts on riiklik aktsiaselts, mille kõigi aktsiate omanik on kas riik või riiklik(ud) organisatsioon(id).

 Riigiaktsiaseltsid Eestis 
Enne teist maailmasõda oli Kaubandus- ja Tööstusministeeriumi haldusalas riiklikud aktsiaseltsid: Riigi Põlevkivitööstus, Riigi Turbatööstus.

Eestis oli riigiaktsiaselts (lühend RAS) 1990. aastate esimesel poolel riigi omanduses ettevõtte eritüüp. Riigiaktsiaseltsid reorganiseeriti aktsiaseltsideks hoolimata sellest, et riik jäi aktsiate omanikuks. Näiteks 1991. aastal loodud riigiaktsiaselts Eesti Merelaevandus muudeti hiljem aktsiaseltsiks Eesti Merelaevandus ja alles seejärel erastati. Ettevõtted, mille baasil alates 15. jaanuarist 1991 asutati riigiettevõtted: Eesti Kütus, tootmiskoondis Liviko, tubakavabrik Leek, tootmiskoondis Juveel, Eesti Geoloogia, Eesti Tsement, Järvakandi Tehased, Tallinna Külmhoone nr. 1, Tartu Külmhoone, Eesti Raudteekond.Eesti Vabariigile kuuluvate riiklike ettevõtete üleviimise kohta uutele organisatsioonilistele vormidele , Vabariigi Valitsuse määrus RT 1991, 2, 21

Ka nüüdisajal on riigi omanduses ettevõtted harilikud äriseadustiku järgi tegutsevad aktsiaseltsid, üksnes kõik nende aktsiad kuuluvad riigile ja aktsiaseltsi üldkoosolek koosneb haldusala ministrist. Riigile kuuluvad näiteks AS Eesti Energia, AS Saarte Liinid, AS Riigi Kinnisvara ja paarkümmend muud aktsiaseltsi.

2021. aasta jaanuaris kuulus riigile osalus 28 äriühingus, sealhulgas oli riik ainuomanik 24 äriühingus ning enamusosalus kuulus riigile 3 äriühingusRiigi äriühingud, www.fin.ee (vaadatud 22.12.2022). Riik osaleb äriühingutes kolmel põhjusel: riigivõimu teostamiseks, muul riigivara valitseja poolt määratud avalikul eesmärgil ning tulu saamiseks. Riigi äriühingutes osalemise üldpõhimõtted on sätestatud riigivaraseadusega.Riigi osaluste valitsemine, https://www.rahandusministeerium.ee/, (vaadatud 29.09.2021)

 Vaata ka 
riigiettevõte

Viited

Kategooria:Aktsiaseltsid
Kategooria:Riigi osalusega äriühingud Eestis